Keskustelu:Viktoria (Iso-Britannia)

message: Eikös Viktoria kuulunut Hanowerin hallitsijasukuun, eikä Saksi-Coburgin? Bohemianrhapsody 8. huhtikuuta 2006 kello 16.51 (UTC)

message: Ehdotan artikkelin merkitsemistä hyväksi. Teksti kertoo monipuolisesti ja selkeästi Viktorian hallituskaudesta Nurmpek (keskustelu) 16. kesäkuuta 2020 kello 23.20 (EEST) Nurmpek, 16.6.2020
replies: text: Hyvät artikkelit valitaan laatuarvioinnin kautta. Tässä sen ohje. --Savir (keskustelu) 16. kesäkuuta 2020 kello 23.25 (EEST)

text: Käyttäjä Nurmpek laittoi artikkelin laatuarviointiin, joten lisäsin laatuarvioinnin otsikon ylle. --Savir (keskustelu) 17. kesäkuuta 2020 kello 10.40 (EEST)

text: Artikkelissa on vielä muutama kohta, joihin ei ole merkitty lähteitä. Voin yrittää etsiä niiden tilalle kirjoista jotain. --Savir (keskustelu) 17. kesäkuuta 2020 kello 23.06 (EEST)

text: Pari kommenttia: 1) Pitäisikö "Viktoriaaninen aikakausi" erottaa omaksi pääosiokseen, sillä se ei varsinaisesti käsittele Viktorian elämää vaan hänen yleistä vaikutustansa? 2) En oikein tajunnut seuraavaa "Viktoria tuki Preussia Tanskaa vastaan Schleswig-Holsteinin kiistassa vuonna 1863 vastoin hallituksen ja kansan enemmistön linjaa. Englanti ei lopulta ryhtynyt tukemaan Tanskaa. Sen jälkeen Viktoriakin kääntyi Preussia vastaan". Miksi Viktoria kääntyi Preussia vastaan, jos Englanti otti hänen kantansa eikä lähtenyt tukemaan Tanskaa? --PtG (keskustelu) 23. kesäkuuta 2020 kello 22.20 (EEST)
replies: text: :Strachey kirjoittaa, että preussilaismielisen Albertin kuoltua  Victoria aluksi puolusti raivokkaasti Preussia ja vastusti Englannin liittoutumista Tanskan kanssa. Sitten kun Tanska oli jätetty oman onnensa nojaan ja Preussi alkoikin uhkailla Itävaltaa, Victoria tajusi, että Preussi olikin aggressiivinen valtio jota piti vastustaa. --Savir (keskustelu) 23. kesäkuuta 2020 kello 22.33 (EEST)

text: :Muotoilin sen kohdan nyt selkeämmin. --Savir (keskustelu) 23. kesäkuuta 2020 kello 22.42 (EEST)

text: Muokkasin lapsitaulukkoa löytämäni lähteen mukaiseksi. Artikkeli näyttäisi nyt olevan oleellisilta osiltaan lähteistetty, ja se on minusta tasapainoinen ja kattava. Vai löytääkö joku tästä puutteita? Näillä näkymin kannatan hyväksi. --Savir (keskustelu) 1. heinäkuuta 2020 kello 17.02 (EEST)

text: Sanotaan, että voisihan tämä hyväksi mennä. --PtG (keskustelu) 2. heinäkuuta 2020 kello 23.25 (EEST)

text: Hyväksi. En näe, että tässä olisi mitään merkittäviä puutteita. Ainoa potentiaalinen este Hyväksi valitsemiselle olisi nähdäkseni se, että lähteiden tiedot tai artikkelin painotukset osoittautuisivat arveluttaviksi. Oma asiantuntemukseni ei riitä tämän arvioimiseen. ”Avioliitto, perhe-elämä ja Albertin rooli kanssahallitsijana” on alaluvuksi pitkä, sen voisi ehkä poikkaista väliotsikolla kahtia. Mikähän olisi luonteva kohta? --Miihkali (K • M) 3. heinäkuuta 2020 kello 09.30 (EEST)

text: Johdantoa voisi varmaan vielä kehittää tiivistelmäksi tärkeimmistä asioista. Määritelmässä on ollut tapana mainita synnyin- ja kuolinpaikat. Artikkelissa voitaisiin ehkä mainita Viktorian mukaan nimettyjä maantieteellisiä kohteita, ainakin tärkeimmät (esim. Iso Victorian aavikko, Victorian osavaltio, Victoriansaari, Victorian putoukset ym.). Hankala sanoa, kuinka paljon tai tarkkaan artikkelissa on tarpeen selostaa aikakauden politiikkaa, mutta tuosta aiheesta "Viktoria arvosteli joitain brittien valloituksia" olisi kiinnostavaa tietää vähän lisää. Mitkä maat ja alueet valloitettiin hänen valtakautenaan, ja mitä näistä valloituksista hän arvosteli? --Risukarhi (keskustelu) 3. heinäkuuta 2020 kello 22.23 (EEST)
replies: text: :Laajensin johdantoa ja lisäsin joitain tunnetuimpia Victorian mukaan nimettyjä paikkoja. Tuota valloitusten arvostelusta kertovaa kirjaa minulla ei enää ole, mutta voin yrittää etsiä samaa tietoa muualta. --Savir (keskustelu) 6. heinäkuuta 2020 kello 11.13 (EEST)

text: :Lisäsin nyt myös löytämääni tietoa siitä, mitä brittien valloituksia Viktoria arvosteli. --Savir (keskustelu) 12. heinäkuuta 2020 kello 20.39 (EEST)

text: Kannatusta hyväksi on tullut 1+3 käyttäjältä, kukaan ei ole vastustanut, ja viidennen osallistujan pyynnöt on toteutettu. Merkitsen hyväksi ja arkistoin. --Savir (keskustelu) 12. heinäkuuta 2020 kello 20.55 (EEST)
</div>
thread_title: Laatuarviointi